বেলগাছিয়ায় জলসঙ্কট! মুখ্যমন্ত্রীর হস্তক্ষেপের দাবি বাসিন্দাদের

হাওড়া: একদিকে গরমে নাজেহাল অবস্থা! অন্যদিকে পাঁচ দিন হয়ে গেল হাওড়ার বেলগাছিয়াতে মিলছেনা পানীয় জল। শুধুতাই নয় এবার মাটি ধসে বাড়ি ভেঙে ছাদহীন সেখানকার একাধিক বাসিন্দা। ইতিমধ্যেই যুদ্ধকালীন তৎপরতায় সমস্যা সমাধনের আশ্বাস মিললেও, এখনও সেখানকার দশা বেহাল।

জল সরবারহ বন্ধ নিয়ে বিক্ষোভরত এলাকার বাসিন্দারা। পাইপ লাইনে বড়সড় ফাটল ধরা পাওয়ার পর সেখানকার প্রায় ৩০ টি পরিবারকে পার্শ্ববর্তী একটি স্কুল এবং একটি ক্লাবে রাখা হয়েছে বলে খবর। কিন্তু সেই নিয়েই এবার দেখা দিয়েছে আশঙ্কা। সেখানকার বাসিন্দারা উচ্ছেদের ভয় বিক্ষোভরত।

আরও পড়ুন: জলসঙ্কটে বেলগাছিয়া! ঘটনাস্থলে উপস্থিত মেয়র

সেখানকার বাসিন্দাদের বিক্ষোভের মাঝেই সেখানে উপস্থিত হন মেয়র ফিরহাদ হাকিম। তিনি জানান, পরিস্থিতি যত দ্রুত সম্ভব নিয়ন্ত্রণে আনার চেষ্টা করা হচ্ছে।

কিন্তু এলাকার বাসিন্দারা একেবারেই এই কথায় সন্তুষ্ট নন। স্থানীয়দের সাফ দাবি গোটা ঘটনায় মুখ্যমন্ত্রীকে হস্তক্ষেপ করতে হবে নইলে অবরোধ থেকে তারা সরবেন না।

উল্লেখ্য, সোমবার সকালে সিভিল ডিফেন্সের তরফে এলাকায় মাইকিং করে ।পরিবারের একজনের আধার কার্ড হাতের কাছে রাখার কথা বলা হয়। যা শুনেই বিক্ষোভে ফেটে পড়েন এলাকার মহিলারা। রাস্তায় শুয়ে পড়ে মহিলারা বিক্ষোভ দেখাতে থাকেন। তাঁদের আশঙ্কা, এখান থেকে এলাকাবাসীদের এইভাবে উচ্ছেদের ছক কষা হয়। তাঁরা কোনওমতেই এলাকা ছেড়ে যাবেন না।

দেখুন অন্য খবর

The post বেলগাছিয়ায় জলসঙ্কট! মুখ্যমন্ত্রীর হস্তক্ষেপের দাবি বাসিন্দাদের first appeared on KolkataTV.